Tšortkiv
Tšortkiv (ukraina Чортків, poola Czortków) on oblastilise alluvusega linn Ukrainas Ternopili oblastis, Tšortkivi rajooni halduskeskus. Tšortkiv asub Sereti jõe ääres. Tšortkivi on esmamainitud 1427. aastal, Magdeburgi linnaõigused sai 1522. aastal. 1349–1569 kuulus Poola kuningriiki, 1569–1772 Rzeczpospolitasse (1672–1683 oli Osmanite riigi valduses). 1772–1810 ja 1815–1918 kuulus Austria-Ungarile (Galiitsiale), 1810–1815 Venemaale ja 1919–1939 Poola Vabariigi Tarnopoli vojevoodkonda. 1939 algas Nõukogude anneksioon. 1941–1944 kestis Saksa okupatsioon.